લખીમપુરખીરી : ઉત્તર પ્રદેશનાં લખીમપુર ખીરીનાં ડીએમ કિંજલસિંહ પર નિયમ તોડીને દુધવા ટાઇગર રિઝર્વમાં મોડી રાત્રે ઝડપી ગાડી ચલાવવા અને ત્યાં પાર્ટી કરવાનો આરોપ લાગી રહ્યો છે. સાથે જ તેનાં પર આરોપ લાગ્યો છે કે તેની પાર્ટીનાં કારણે એક વાઘણ પોતાનાં 4 બચ્ચા સાથે રિઝર્વ છોડીને વસ્તીવાળા પ્રદેશોમાં ધુસી ગઇ હતી. અંગ્રેજી સમાચાર પત્ર ઇન્ડિયન એક્સપ્રેસનાં રિપોર્ટ અનુસાર કિંજર પર આરોપ લગાવનાર પણ IFS અધિકારી છે. જેનું નામ પી.પી સિંહ જણાવાઇ રહ્યું છે. તેનું કહેવું છેકે આ મહિલા અધિકારી રાત્રે બે ત્રણ વાગ્યે ખાસ કરીને તે એરિયામાં જ જતી હતી જ્યાં વાઘણ પોતાનાં 4 બચ્ચા સાથે રહે છે.